פירוש נוסף ערך זה עוסק בתכונות צורניות שמאפיינות מרחב. אם התכוונתם למשמעות אחרת, ראו נוף (פירושונים).
הנוף הנשקף ממלון סטלהיים מציג את הצמחייה של נרייפיורד האופיינית למרחבי הטבע של נורווגיה
נוף בהרי האלפים בשווייץ
**נוף** הוא סך-כל התכונות הצורניות שמאפיינות מרחב כלשהו (כארץ או חלק ממנה), כשמכלול זה נתפס ומפורש בידי צופה או צופים. בלשון המשנה, המונח מתייחס לחלקו העליון של עץ או צמח, הבולט אל מעל לקרקע.

התייחסויות ופירושים
-------------------

ההתייחסות הרווחת בימינו למושג "נוף" חדשה יחסית. קודם ששימש אובייקט לייצוג חזותי-אמנותי או לידע תכנוני, עמד הנוף במשמעות של "ארץ", כהווייתה המקורית, כלומר קטע של קרקע שלהּ זהות מובחנת מבחינת האדם שחלק אותה, מקום של חיים עבורו ועבור שותפיו. במקרא מוזכרת המילה פעם אחת בלבד בפסוק "יפה נוף משוש כל הארץ". במשנה מוזכר "נוף" במשמעות של חלקו של העץ הבולט אל מעל לקרקע. לדוגמה, במסכת מעשרות דנה המשנה בהגדרת מיקומו ההלכתי של פרי, בעץ שגדל בסמוך לגבולות של תחומים הלכתיים שונים, כאשר "עיקרו" (שורשו) במקום אחד ו"נופו" מעבר לגבול:

> 
> תאנה שהיא ... עומדת בארץ ונוטה לחוצה לארץ, בחוצה לארץ ונוטה לארץ - הכל הולך אחר העיקר; ובבתי ערי חומה - הכל הולך אחר העיקר; ובערי מקלט, הכל הולך אחר הנוף; ובירושלים, הכל הולך אחר הנוף.
> 
> 
> 
> — מסכת מעשרות, פרק ג', משנה י'
> 

היום משתמשים בביטויים מושאלים מהמונח, כגון "הנוף הפוליטי", "הנוף התקשורתי" וכדומה, וניכר כי מושג הנוף מסייע בתיאור מכלול מותאם-להקשר. כך, כתמונה של עצמים בזמן-נתון, נוף אינו אלא ישות בתהליך מתמיד של התפתחות.

עם זאת, במרבית המקרים משייכים "נוף" לממד הוויזואלי של המרחב שמקיף את האדם, ומכאן גישות שונות בודקות את דרכו של האדם להתמודד עם המכלול הנופי. העיסוק בנוף מתחלק בין:

* גישה צורנית - שמשקלה רב באמנות הציור;
* גישה גאוגרפית.
* גישה אקולוגית.

באמנות
------

לנוכחותו וייצוגו של נוף יש תפקיד מפתח באמנויות הגרפיות, אולי משום שייצוג כזה מהווה ניגוד אפשרי לייצוגן של בריות - או אף משמש כדרך לסמלן; הנוף בציורי הרנסאנס שירת את הרצון לבטא את האוטופיות החברתיות המתרקמות. ציירי ארצות השפלה במאות ה-16 וה-17 נודעו בציורי נופי-החורף באזורים הכפריים, והאימפרסיוניסטים הצרפתים אחריהם שיוו לנוף מעמד שונה בתכלית כשעשוהו למושא להתבוננות מדוקדקת ויחסית, במושגי אור וצבע, כדרך ליצירת ייצוג נאמן לתפיסה המציאותית של המתבונן. הציירים הרומנטיים רוממו את הדרת-הנוף הפראי (ועל פי רוב ההררי) כאמצעי לבטא את נשגבותו של האַל-זְמני ביחס לאדם.

* "נוף חורפי", פיטר ברויגל האב (1565)"נוף חורפי", פיטר ברויגל האב (1565)
* נוף האי ספצס ביווןנוף האי ספצס ביוון
* נוף טבעי - קרחון בצ'ילהנוף טבעי - קרחון בצ'ילה
* נוף חקלאי בטנזניהנוף חקלאי בטנזניה
* נוף עירוני: מרכז חיפהנוף עירוני: מרכז חיפה
* נוף זוהר הקוטב האזור הארקטינוף זוהר הקוטב האזור הארקטי
* נוף שקיעה בחוף היםנוף שקיעה בחוף הים

'נוף' באמנות ישראלית
--------------------

* 'נופים מסומנים' "נוף-מקום" באמנות העכשווית בישראל, תערוכה במאי-אוקטובר 2003, 'גלריית הסנאט', אוניברסיטת בן-גוריון בנגב. אוצרים: חיים פינקלשטיין, חיים מאור ומשתתפי קורס אוצרות.
* 'נוף מתחלף' לחיות ביחד בתרבויות שונות. ספר בהוצאת עמותת אלה. בספר מאמרים, קטעים קצרים, שירים ואיורים שכתבו יוצאי הולנד או צאצאיהם הגרים בישראל. הספר הופיע בעברית ובהולנדית.

ראו גם
------

* אדריכלות נוף
* גאומורפולוגיה
* דרך נוף

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **נוף** |
| ויקיציטוט ציטוטים בוויקיציטוט: **נוף** |
| ויקישיתוף תמונות ומדיה בוויקישיתוף: **נוף** |

* נמרוד בוסו, הים התיכון בחלון בתל אביב שווה יותר מהים באשקלון, באתר TheMarker‏, 29 ביוני 2012
* אריק מירובסקי, רז סמולסקי, עד כמה מושפע מחיר הדירה מהנוף הנשקף ממנה?, באתר TheMarker‏, 17 באוקטובר 2014
* תלמידים מציעים הסבר ל"מהו נוף"(הקישור אינו פעיל)
* צילום סביבתי - אדוארד ברטינסקי אודות נופים יצירי אדם.
* נופים, דף שער בספרייה הלאומית

הערות שוליים
------------

1. ↑  ספר תהילים, פרק מ"ח, פסוק ג'
2. ↑  חיים פינקלשטיין, חיים מאור ומשתתפי קורס אוצרות-נעמי אלטמירנו, אירנה בוטניסט,ילויה בוליינקו,אנה ביאליק, רונן גלי,זהר כדורי,ענבר צברי,נינה קליטייניק, הדס קמחי,סווטלנה רובינשטיין, פולינה שטמלר, ליאת שילון,, תרגום: דריה קסובסקי, **נופים מסומנים "נוף-מקום" באמנות עכשווית בישראל**, באר שבע: אוניברסיטת בן-גוריון, 2003. (בעברית, אנגלית)
3. ↑  דניאל ג'.נ. ווייסהוט,גל גולן, ויקטור ה. נחבר, חנה קונה (ע), **נוף מתחלף, לחיות ביחד בתרבויות שונות,**, ירושלים: אלה, 1999, מסת"ב 965-222-976-8. (בעברית, הולנדית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007418972905171
* BnF: cb11966944n (data)
* GND: 4034343-1
* HDS: 007840
* LCCN: sh85074392
* NARA: 10640349
* NKC: ph115006

 |